 Arrintani waxay tusaale cad u tahay in umaddu marka ay isu tagto inay wax qabsan karto, Xukuumadda Madaxweyne Axmed Siilaanyo hogaamiyaha ka yahay ee xisbiga KULMIYE waxa ka mida arimihii ay qarankan ku soo kordhisay in dadka la guubaabiyo oo la niyad galiyo, laguna abuuro hami waxqabsi iyo himilo dheer, Lixdii sano wax badan ayaa arrimahaas lagu qabtay, wadooyin ayaa ku dhismay, gudiyadii horumarinta ee deegaamadu horumarku wuxuu u kala badnaa sidii ay ku la tamar badnaayeen, ama u kala quudhid badnaayeen oo guntiga dhiisha iska dhigeen, mid kaliya horumarkaa oo ay xukuumaddu ka maqan tahay ma jiro, qolo waliba xawligay ka waday ayaanu anaguna siyaasad ka dhiganay in aanu wax ku biirino. 